КОМИ РЕСПУБЛИКАЛÖН

**ОЛАНПАС**

**«Велӧдан уджкӧд йитчӧм юалӧмъяс серти Коми Республикаса ӧткымын оланпастэчас актӧ вежсьӧмъяс пыртӧм йылысь»**

Примитöма Коми Республикаса

Каналан Сöветöн 2012 вося урасьöм тöлысь 16 лунö

**1 статья.** Пыртны «Коми Республикаын олысьяслы социальнöй отсöг сетöм йылысь» Коми Республикаса Оланпаслöн 2 статьяö (Коми Республикаса канму власьт органъяслöн индöд-тшöктöмъяс, 2005, 3 №, 3766 ст.; 2006, 7 №, 4506 ст.; 8 №, 4516 ст.; 2007, 3 №, 4743 ст.; 4 №, 4779 ст.; 6 №, 4851 ст.; 8 №, 4935 ст.; 2008, 2 №, 8 ст.; 9 №, 406 ст.; 2009, 41 №, 761 ст.; 49 №, 991 ст.) татшöм вежсьöм:

2 пунктлӧн коймӧд абзац гижны тадзи:

«могмӧдны вердӧмӧн велӧдчысьясӧс, кодъяс очнӧя велӧдчӧны Коми Республикаса веськӧдлӧм улӧ пырысь канму общеобразовательнӧй учреждениеясын, улыс тшупӧда уджсикасӧ велӧдан канму учреждениеясын, муниципальнӧй общеобразовательнӧй учреждениеясын, а сідзжӧ канмусянь аккредитуйтӧм шӧр тшупӧда уджсикасӧ велӧдан учреждениеясын, кодъяс велӧдчӧны Коми Республикаса республиканскӧй сьӧмкудысь сьӧм тшӧт весьтӧ;».

**2 статья.** Пыртны «Коми Республикалöн канму эмбурса улыс тöдöмлуна уджсикасö, шöр тöдöмлуна уджсикасö, вылыс тӧдӧмлуна уджсикасӧ велöдан учреждениеясын очнöя велöдчысьяслы стипендия сетöм да мукöд сикас материальнöй отсöг йылысь» Коми Республикаса Оланпасӧ (Коми Республикаса канму власьт органъяслöн индöд-тшöктöмъяс, 2005, 3 №, 3769 ст.; 2006, 8 №, 4514 ст.; 2007, 12 №, 5264 ст.; 2008, 9 №, 398 ст.; 2011, 36 №, 910 ст.) татшöм вежсьöмъяс:

1. Оланпаслӧн нимын «Коми Республикалöн канму эмбурса улыс тöдöмлуна уджсикасö, шöр тöдöмлуна уджсикасö, вылыс тӧдӧмлуна уджсикасӧ велöдан учреждениеясын» кывъяс вежны «улыс тшупӧда уджсикасö велöдан канму учреждениеясын, канмусянь аккредитуйтӧм шӧр тшупӧда уджсикасӧ велӧдан учреждениеясын, кодъяс пырӧны Коми Республикалöн канму эмбурӧ, канмусянь аккредитуйтӧм вылыс тшупӧда уджсикасӧ велӧдан учреждениеясын» кывъясӧн.

2. 1 статьяын:

1) медводдза юкӧнын «уджсикасӧ да шӧр тшупӧда уджсикасӧ велӧдӧмын» кывъяс вежны «уджсикасö велӧдан учреждениеясын, канмусянь аккредитуйтӧм шӧр тшупӧда уджсикасӧ велӧдан учреждениеясын» кывъясӧн;

2) мӧд да коймӧд юкӧнъясын «Коми Республикалöн канму эмбурса вылыс тшупӧда уджсикасӧ велӧдан учреждениеясын» вежны «канмусянь аккредитуйтӧм вылыс тшупӧда уджсикасӧ велӧдан учреждениеясын» кывъясӧн.

3. 2 статьяын «Коми Республикалöн канму эмбурса улыс тöдöмлуна уджсикасö, шöр тöдöмлуна уджсикасö, вылыс тӧдӧмлуна уджсикасӧ велöдан учреждениеясын» кывъяс вежны «уджсикасö велöдан учреждениеясын, канмусянь аккредитуйтӧм шӧр тшупӧда уджсикасӧ велӧдан учреждениеясын, кодъяс пырӧны Коми Республикалöн канму эмбурӧ, канмусянь аккредитуйтӧм вылыс тшупӧда уджсикасӧ велӧдан учреждениеясын» кывъясӧн.

**3 статья.** «Бать-мамтöм челядьлы да бать-мам дöзьöртöг кольöм челядьлы, а сідзжö бать-мамтöм челядь да бать-мам дöзьöртöг кольöм челядь лыдысь йöзлы велöдан юкöнын содтöд социальнöй гарантияяс йылысь» Коми Республикаса Оланпасö (Коми Республикаса канму власьт органъяслöн индöд-тшöктöмъяс, 2005, 5 №, 3879 ст.; 2007, 3 №, 4745 ст.; 12 №, 5306 ст.; 2008, 9 №, 398 ст.) татшöм вежсьöмъяс:

1. Водзкывйын «кодъяс велӧдчӧны федеральнӧй велӧдан канму учреждениеясын» кывъяс вежны «кодъясӧс велӧдӧны канмусянь аккредитуйтӧм велӧдан учреждениеясын федеральнӧй сьӧмкудйысь сьӧм тшӧт весьтӧ» кывъясӧн.

2. 1 статьяын:

1) 3 юкӧнын «Коми Республикалöн канму эмбурса либӧ муниципальнӧй эмбурса улыс тöдöмлуна уджсикасö, шöр тöдöмлуна уджсикасö, вылыс тӧдӧмлуна уджсикасӧ велöдан учреждениеясын» кывъяс, 4 да 5 юкӧнъясын «Коми Республикалöн канму эмбурса либӧ муниципальнӧй эмбурса улыс тöдöмлуна уджсикасö, шöр тöдöмлуна уджсикасö, вылыс тӧдӧмлуна уджсикасӧ велöдан учреждениеясын» кывъяс вежны «улыс тшупӧда уджсикасö велöдан канму учреждениеясын, канмусянь аккредитуйтӧм шӧр тшупӧда уджсикасӧ да вылыс тшупӧда уджсикасӧ велӧдан учреждениеясын Коми Республикаса республиканскӧй сьӧмкудйысь либӧ меставывса сьӧмкудйысь сьӧм тшӧт весьтӧ, мый урчитӧма Россия Федерацияса «Велӧдчӧм йылысь» 1992 во сора тӧлысь 10 лунся 3266-I №-а Оланпаслӧн пӧрадокӧн» кывъясӧн;

2) 6 юкӧнын «Коми Республикалöн канму эмбурса либӧ муниципальнӧй эмбурса велӧдан канму учреждениеясын» кывъяс вежны «канмусянь аккредитуйтӧм велӧдан учреждениеясын, кодъяс велӧдчисны Коми Республикаса республиканскӧй сьӧмкудйысь либӧ меставывса сьӧмкудйысь сьӧм тшӧт весьтӧ» кывъясӧн;

3) 7 юкӧнын «Коми Республикалöн канму эмбурса либӧ муниципальнӧй эмбурса велӧдан учреждениеясын» кывъяс вежны «канмусянь аккредитуйтӧм велӧдан учреждениеясын Коми Республикаса республиканскӧй сьӧмкудйысь либӧ меставывса сьӧмкудйысь сьӧм тшӧт весьтӧ» кывъясӧн;

**4 статья.** Пыртны «Лöсьöдöм ногöн гöля олысьясöн индöм семьяясысь общеобразовательнöй канму учреждениеясын, улыс тшупöда да шöр тшупöда уджсикасö велöдан канму учреждениеясын, кодъяс пырӧны Коми Республика веськöдлöм улö, а сiдзжö муниципальнöй общеобразовательнöй учреждениеясын велöдчысьясöс вердöм йылысь да Коми Республикаса öткымын законодательнöй актö вежсьöмъяс пыртöм йылысь» Коми Республикаса Оланпасö (Коми Республикаса канму власьт органъяслöн индöд-тшöктöмъяс, 2006, 8 №, 4516 ст.; 2007, 2 №, 4697 ст.; 5 №, 4792 ст.; 2009, 49 №, 991 ст.) татшöм вежсьöмъяс:

1. Оланпаслӧн нимын «общеобразовательнöй канму учреждениеясын, улыс тшупöда да шöр тшупöда уджсикасö велöдан канму учреждениеясын, кодъяс пырӧны Коми Республика веськöдлöм улö, а сiдзжö муниципальнöй общеобразовательнöй учреждениеясын велöдчысьяслы» кывъяс вежны «йӧзлы, кодъяс велöдчöны общеобразовательнöй канму учреждениеясын, улыс тшупöда уджсикасö велöдан канму учреждениеясын, кодъяс пырӧны Коми Республика веськöдлöм улö, муниципальнöй общеобразовательнöй учреждениеясын, а сiдзжö канмусянь аккредитуйтӧм шӧр тшупӧда уджсикасӧ велӧдан учреждениеясын, кöнi велöдöны Коми Республикаса республиканскӧй сьӧмкудйысь сьӧм тшӧт весьтӧ,» кывъясöн.

2. Водзкывсö гижны тадзи:

«Гöля олысь семьяяслы канмусянь социальнöй отсöг натуральнöя сетöм могысь тайö Оланпасыс ладмöдö лöсьöдöм ногöн гöля олысьясöн индöм семьяясысь общеобразовательнöй канму учреждениеясын, улыс тшупöда уджсикасö велöдан канму учреждениеясын, кодъяс пырӧны Коми Республика веськöдлöм улö, муниципальнöй общеобразовательнöй учреждениеясын, а сiдзжö канмусянь аккредитуйтӧм шӧр тшупӧда уджсикасӧ велӧдан учреждениеясын, кöнi велöдöны Коми Республикаса республиканскӧй сьӧмкудйысь сьӧм тшӧт весьтӧ, очнöя велöдчысьясöс вердöм кузя юалöмъяс.».

3. 1 статьялöн медводдза абзацын «общеобразовательнöй канму учреждениеясын, улыс тшупöда да шöр тшупöда уджсикасö велöдан канму учреждениеясын, кодъяс пырӧны Коми Республика веськöдлöм улö, а сiдзжö муниципальнöй общеобразовательнöй учреждениеясын велöдчысьяслы» кывъяс вежны «велöдчысьяслы, кодъяс велöдчöны общеобразовательнöй канму учреждениеясын, улыс тшупöда уджсикасö велöдан канму учреждениеясын, кодъяс пырӧны Коми Республика веськöдлöм улö, муниципальнöй общеобразовательнöй учреждениеясын, а сiдзжö канмусянь аккредитуйтӧм шӧр тшупӧда уджсикасӧ велӧдан учреждениеясын, кöнi велöдöны Коми Республикаса республиканскӧй сьӧмкудйысь сьӧм тшӧт весьтӧ,» кывъясöн.

**5 статья.** Пыртны «Вылыс тӧдӧмлуна уджсикасӧ федеральнöй велöдан канму учреждениеясын енбиа студентъяслы социальнöй отсöг ыджда йылысь» Коми Республикаса Оланпасӧ (Коми Республикаса канму власьт органъяслöн индöд-тшöктöмъяс, 2006, 12 №, 4643 ст.) татшöм вежсьöмъяс:

1. Оланпаслöн нимын «федеральнöй канму» кывъяс вежны «канмусянь аккредитуйтöм» кывъясöн.

2. 1 статьялöн 1 юкöнын «Россия Федерацияса федеральнöй канму» кывъяс вежны «канмусянь аккредитуйтöм» кывъясöн.

**6 статья.** Пыртны «Велöдчöм йылысь» Коми Республикаса Оланпаслöн 3 статьяö (Коми Республикаса канму власьт органъяслöн индöд-тшöктöмъяс, 2007, 2 №, 4695 ст.; 4705 ст.; 4 №, 4773 ст., 6 №, 4842 ст.; 12 №, 5263 ст.; 5344 ст.; 2008, 5 №, 209 ст.; 2009, 11 №, 184 ст.; 33 №, 612 ст.; 2010, 10 №, 198 ст.; 16 №, 298 ст.; 2011, 14 №, 339 ст.; 36 №, 911 ст.; 54 №, 1631 ст.) татшöм вежсьöм:

1 юкöнö содтыны татшöм 1710 пункт:

«1710) индыны канмусянь аккредитуйтӧм шӧр тшупӧда уджсикасӧ да вылыс тшупӧда уджсикасӧ велӧдан учреждениеяслы Коми Республикаса республиканскöй сьöмкудйысь сьöм тшöт весьтö велöдчыны гражданаӧс примитан контрольнӧй лыдпасъяс серти урчитан пӧрадок;».

**7 статья.** Пыртны «Бать-мамтöм челядьлы да бать-мам дöзьöртöг кольöм челядьлы, а сідзжö бать-мамтöм челядь да бать-мам дöзьöртöг кольöм челядь лыдысь йöзлы ӧткымын содтöд социальнöй гарантияяс йылысь» Коми Республикаса Оланпаслöн 1 статьяö (Коми Республикаса канму власьт органъяслöн индöд-тшöктöмъяс, 2011, 36 №, 917 ст.; 54 №, 1630 ст.) татшӧм вежсьӧм:

«федеральнӧй велӧдан канму учреждениеясын» кывъяс вежны «канмусянь аккредитуйтӧм велӧдан учреждениеясын федеральнӧй сьӧмкудйысь сьӧм тшӧт весьтӧ» кывъясӧн.

**8 статья.** Пыртны «Коми Республика мутасын челядя семьяяслы социальнӧй отсӧг сетан содтӧд мераяс йылысь» Коми Республикаса Оланпаслöн 7 статьяö (Коми Республикаса канму власьт органъяслöн индöд-тшöктöмъяс, 2011, 14 №, 353 ст.; 36 №, 908 ст.; 47 №, 1335 ст.) татшӧм вежсьӧмъяс:

2 юкӧнын:

1) 1 пунктын «канму да муниципальнӧй» кывъяс вежны «канмусянь аккредитуйтӧм» кывъясӧн;

2) 2 пункт киритны.

**9 статья.** Тайö Оланпасыс вынсялö дас лун мысти сійӧс официальнӧя йӧзӧдӧмсянь да паськалӧ инӧда йитӧдъяс вылӧ, кодъяс артмисны 2012 вося урасьӧм тöлысь 1 лунсянь.

Коми Республикаса Веськӧдлан котырлы вайöдны ассьыс нормативнöй инӧда актъяссö тайö Оланпас серти, примитны нормативнӧй инӧда актъяс, кодъяс отсаласны збыльмыны тайӧ Оланпасыслы.

Коми Республикаса Юралысь В.М. Гайзер

Сыктывкар

2012 вося урасьӧм тöлысь 27 лун

13-РЗ №

Н. Воробьева - 8480 пас